Viborger Samler, 1844-12-05
Spanien. Paris, d. 27de Novbr. Fra Vittoria haves (21de Novbr.) den Efterretning, at Zurbanos Søn og hans Svoger samt hans Tjener ere tagne tilfange, Efterretningerne om Oprørernes Seiersmarsch, om Gen. Jturbes Opstand, om Procunciamentoerne fra Stæderne, Ascotia og Aspeitia, om Jurbanos Jndtog i Soria eller Zaragosa vare grundløse Opfindelser. - Næsten alle Oprørerne ere faldne i de imod dem udsendte Troppers Hænder, og de skulde den 18de stilles for den af Gen. Oribe nedsatte Krigsret. Refe politico i Soria, der efter engelske Beretninger skulde være skudt af Zurbano, tilmeldte den 19de Novbr. Regjeringen i Madrid, at Jurbanos Skare var aldeles sprængt. - Generalcapitainen i Navarra har udsendt Tropper for at undertrykke det i Anzo- og Scho udbrudte Mytterie. Disse to arragonesiske Flækter støde op til Bagneres de-Luchon. Bevægelsen der er fremkaldt af Brigadier Ruiz, der allerede var indviklet i de sidste Tildragelser i Alicante, og af Ugarte, tidligere Xese politico i Zaragoza. Om Zurbano vides Jntet med Bestemthed. Saaledes - siger "Børsenhalle" – opfatter den de Moderados (?) hengivne Journal la Presse, paa hvem den Beskyldning endnu hviler, at den har solgt sig til de nuværende spanske Magthavere og til et nordisk Hof, de sidste Efterretninger; og de i Løbet af den 26de Novbr. indløbne Efterretninger stadfæste Ovenanførte, og medbringe ikke engang en eneste, endog kun som Rygte omtalt Beretning, der lyder gunstig for den progressistiske Sag. Constitutionne og Phare des Pyren, af 24de Novbr. stadfæste, at Jurbanos Svoger (Capo Muro) og Zurbanos Tjener faldt den 20de Novbr. i Regjeringstroppernes Hænder, og at samme Skjebne traf den følgende Dag Zurbanos 23aarige Søn. Jndespærrede i Castellet ved Logrono, vente de Døden. - National melder ikke eet Ord om Opstanden. Det eneste Haab, Esparteros Tilhængere endnu have, er at Telegraphen – hvilket synes ubegribeligt - tier. Og hertil kommer da endnu, at Spanien jo er, efter en stor Statsmands Paastand, det Land, hvori netop stedse det Uventede indtræffer, og det Usandsynlige foregaaer. - Tier end National om Opstanden, da udbreder den sig med desto større Vidtløftighed om Festen i Madrid den 19de Novbr.: "Narvaez's Palads, hvori det store Bal gaves, lignede mindre et Glædens Tempel end en forskandset Leir, Tropperne stode med op plantede Bajonetter; Palladset var et Skrækkebillede af det forbittrede Spanien for Narvaez, Festens Helt. Det er kun for kort Tid siden, at denne Helt formastede sig til at stemple Espartero som en foragtelig Bandit, og derefter stiltiende modtog de ham tilsendte Udfordringer; saaledes er denne Narvaez, der i ethvert andet Land vilde som en Forøder af den offentlige Skat være dom fældt til Galeierne; han - Madame Munoz's Overbød deel – vover at føre et saadant Sprog imod en saadan Mand som Espartero er! De afskedigede Officierer maae, ville de ikke straffes som Deserteurer, hver anden Dag indfinde sig hos Alcalden i deres Opholdsted; (det store Antal af de afskedigede Officierer, henved 12,000, af hvilke 4000 leve i og omkring Madrid, forklarer denne Frygt); Narvaez Fortrolige ere med Posten afreiste fra Madrid, for at blande sig iblandt Rebellernes Rækker i Norden, og for derefter at forraade dem m.m." Ved Haandkysset sagde den 14aarige Dronning Jsabella den Anden til Folkets Repræsentanter: "J ville lade mig vederfare den Retfærdighed, at min høieste Omhu er rettet paa det mig af Forsynet anbetroede Folks Vel."